Document ID: 31988R2210

NEUVOSTON ASETUS (ETY) N:o 2210/88,
annettu 19 päivänä heinäkuuta 1988,
rasva-alan yhteisestä markkinajärjestelystä annetun asetuksen N:o 136/66/ETY muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksella (ETY) N:o 1915/87(4) luovutaan oliiviöljyn kuukausittaisista korotuksista; tämän vuoksi asetuksen N:o 136/66/ETY(5), sellaisena kuin se on viimeksi muutettuna asetuksella (ETY) N:o 1098/88(6), 7 ja 11 artikla olisi mukautettava; samassa yhteydessä myös mainitun asetuksen 5 artiklassa tarkoitettua pientuottajan määritelmää olisi tarkistettava, ja
asetuksen N:o 136/66/ETY 26 artiklan 1 kohdassa säädetään mahdollisuudesta ostaa interventioon rapsin-, rypsin- ja auringonkukansiemeniä, kun markkinahinnat ovat interventiohintoja alhaisemmat; markkinoiden hallinnan helpottamiseksi tämä taloudellisesti heikosti perusteltavissa oleva edellytys olisi poistettava; 26 artiklan 1 kohdassa mainitun interventioajanjakson rajoittamisen vuoksi saman artiklan 2 kohta olisi mukautettava; Espanjan ja Portugalin osalta interventio-ostojen alkamispäivää olisi aikaistettava varhaisemman sadonkorjuuajankohdan huomioon ottamiseksi,
ON ANTANUT TÄMÄN ASETUKSEN:
1 artikla
Muutetaan asetus N:o 136/66/ETY seuraavasti:
1 Korvataan 5 artiklan
a) 1 kohdan toinen ja kuudes alakohta seuraavasti:
"Neuvosto vahvistaa vuosittain ennen 1 päivää elokuuta perustamissopimuksen 43 artiklan 2 kohdassa määrättyä menettelyä noudattaen seuraavana vuonna alkavaksi markkinointivuodeksi tuotantotuen yhtenäisen määrän. Tämä tuki voidaan vahvistaa eri tasolle niille tuottajille, joiden keskimääräinen markkinointivuoden tuotanto on vähemmän kuin 300 kilogrammaa oliiviöljyä."
"Kyseistä kerrointa ei kuitenkaan käytetä silloin, kun kyseessä on yksikkötuki sellaisille tuottajille, joiden keskimääräinen markkinointivuoden tuotanto on vähemmän kuin 300 kilogrammaa."
b) 2 kohdan ensimmäisessä alakohdassa luku "200" luvulla "300".
2 Korvataan 7 artikla seuraavasti:
"7 artikla
Edustava markkinahinta vahvistetaan sellaiselle tasolle, että oliiviöljyn tuotantoa voidaan tavanomaisesti myydä ottaen huomioon kilpailevien tuotteiden hinnat ja erityisesti niiden kehitysnäkymät markkinointivuoden kuluessa."
3 Korvataan 11 artiklan 1 kohta seuraavasti:
"1 Jos tuottajan tavoitehinta vähennettynä tuotantotuella on korkeampi kuin oliiviöljyn edustava markkinahinta, yhteisössä tuotetulle ja markkinoille saatetulle oliiviöljylle myönnetään kulutustukea. Tämä tuki on näiden kahden hinnan välisen erotuksen suuruinen."
4 Korvataan 26 artiklan 1 kohdan ensimmäinen alakohta seuraavasti:
"Interventioelin ostaa 1 päivästä lokakuuta 31 päivään toukokuuta 2 ja 3 kohdan mukaisesti annetuin edellytyksin yhteisöstä peräisin olevat siemenet, jotka tarjotaan sille interventiokeskuksissa. Espanjassa ja Portugalissa tarjottujen auringonkukansiementen ostot alkavat kuitenkin 1 päivänä elokuuta. Rajoittamatta 27 a artiklan soveltamista osto tehdään hintaan, joka on 94 prosenttia interventiohinnasta."
5 Korvataan 26 artiklan 2 kohta seuraavasti:
"2 Neuvosto vahvistaa määräenemmistöllä komission ehdotuksesta interventiota koskevat edellytykset ja erityisesti periaatteet, joiden mukaisesti interventioelimet myyvät ostamansa siemenet."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämän asetuksen 1 artiklan 4 kohtaa sovelletaan rapsin- ja rypsinsiemeniin 1 päivästä heinäkuuta 1988 ja auringonkukansiemeniin 1 päivästä elokuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä heinäkuuta 1988.

Labels: 3
2
17
19